**Te văd**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te văd o frate drag când treci prin încercare

Să-ţi treac-al casei prag tu n-ai pe nimeni.. Oare

te-a lepădat Stăpânul? Nu ştie El de tine...?

Aceste întrebări le porţi mereu... şi bine

eu ştiu că nu îţi este.. dar nevoit să treci

tu eşti.. să fii curat... un aur scump pe veci

Ca să fii pus acolo în sfânta Lui Cunună

O piatră ce-a trecut prin ploi şi prin furtună...

Eşti pus la încercare... de nu-L auzi vorbind

Isus în orice vreme te-aude suspinând!

Şi-n orice vreme El te poartă-n Braţul Lui

căci e Izbăvitorul.. El Rege-al Cerului!

O nu mai plânge frate.. eu ştiu.. nu-ţi e uşor

când lacrima brăzdează obrazul tău... cu dor

priveşti spre cerul Slavei şi te întrebi "Când vine

Acel ce dă Răsplata ca să mă ia la Sine?"

E vremea încercării! A cernerii pe cale

A curăţirii firii.. şi-a roadelor amare.

E vremea pregătirii.. curând El va veni

Să-şi ia Mireasa-i dragă la ceruri a răpi...

22.07.2015